b'\n_START_ARTICLE_\nMalmin VPK\n_START_PARAGRAPH_\nMalmin VPK (ruots. Malm FBK) on Malmilla vuonna 1909 perustettu vapaapalokunta. Sill\xc3\xa4 on sammutussopimus Helsingin kaupungin pelastuslaitoksen kanssa, ja se h\xc3\xa4lytet\xc3\xa4\xc3\xa4n tarvittaessa pelastuslaitoksen avuksi._NEWLINE_Alkuvuosinaan palokunta vastasi kaikesta palontorjunnasta ja sammutusty\xc3\xb6st\xc3\xa4 Malmin alueella. Sen ensimm\xc3\xa4inen kalustovaja sijaitsi samassa paikassa kuin VPK:n talo nyky\xc3\xa4\xc3\xa4n, Askartiell\xc3\xa4 Yl\xc3\xa4-Malmilla._NEWLINE_Palokunnalla on k\xc3\xa4yt\xc3\xb6ss\xc3\xa4\xc3\xa4n kaksi yksikk\xc3\xb6\xc3\xa4: pelastusyksikk\xc3\xb6 RHE 551 ja miehist\xc3\xb6nkuljetusyksikk\xc3\xb6 RHE 557.'